钦定古今图书集成/历象汇编/岁功典/第027卷 > 上林春慢〈上元〉 前人
## 钦定古今图书集成/历象汇编/岁功典/第027卷 > 上林春慢〈上元〉 前人

帽落宫花，衣惹御香，凤辇晚来初过。鹤降诏飞，龙衔
烛戏，端门万枝灯火。满城车马，对明月、有谁闲坐。任
狂游，更许傍禁街，不扃金锁。　玉楼人、暗中掷果。珠
帘下、笑看春衫袅娜。素蛾绕钗，轻蝉扑鬓，垂垂柳丝
梅朵。夜阑饮散，但嬴得、翠翘双亸。醉归来，又重向、晓
窗梳裹。